Raġel ta’ 52 sena minn Santa Luċija li l-Ġimgħa tard filgħaxija kien qed isuq rota fiż-Żejtun għadu fil-periklu tal-mewt wara li weġġa’ gravi meta ntlaqat minn karozza. L-inċident seħħ għall-ħabta tad-disgħa ta’ filgħaxija fi Triq San Anard, iż-Żejtun meta karozza misjuqa minn raġel ta’ 71 sena laqtet lir-raġel ta’ 52 sena li kien fuq ir-rota. Minnufih issejħet ambulanza li ħadet lir-raġel li kien fuq ir-rota lejn l-isptar fejn il-kundizzjoni tiegħu mill-ewwel kienet deskritta bħala kritika. Il-Maġistrat tal-Għassa ħatret diversi esperti biex jgħinuha fl-inkjesta waqt li l-Pulizija tad-distrett ħejjew rapport dwar l-inċident.